
47/2026. (X.26.) BKKB számú határozat

A Bűnmegelőzési, Közbiztonsági és Közrendvédelmi Bizottság a 2026. október 26-i ülésének napirendjét az alábbiak szerint fogadta el:

Nyilvános ülés:

1./	Javaslat Szombathely város területén forgalmi rend változtatással kapcsolatos döntések meghozatalára
Előadók:	Dr. Gyuráczné Dr. Speier Anikó, a Városüzemeltetési és Városfejlesztési Osztály vezetője
		Bonti Tamás, a Kommunális Iroda vezetője
Meghívottak:	Lukács Dániel, a 7. sz. választókörzet képviselője
			Németh Ákos tanácsnok, a 8. sz. választókörzet képviselője 
			Szuhai Viktor tanácsnok, a 11. sz. választókörzet képviselője 
                           
2. /	Áttekintés az elmúlt időszak rendőrségi intézkedéseiről (szóbeli előterjesztés)
	Előadó:		Dr. Koncz Gabriella r. ezredes, kapitányságvezető, a Bizottság tagja

3./	Különfélék
Előadó:	Kelemen Krisztián, a Bizottság elnöke


Felelős:		Kelemen Krisztián, a Bizottság elnöke

Határidő:	azonnal


48/2026. (X.26.) BKKB számú határozat

A Bűnmegelőzési, Közbiztonsági és Közrendvédelmi Bizottság megtárgyalta a „Javaslat Szombathely város területén forgalmi rend változtatással kapcsolatos döntések meghozatalára” című előterjesztést, és az alábbi javaslatokat teszi a Városstratégiai, Idegenforgalmi és Sport Bizottságnak:

1. A Bizottság javasolja az Olad Platóra felvezető utakon, azaz a Márton Áron utcában az Ernuszt Kelemen utcai kereszteződés után, a Kilátó utcában a Síp utcai kereszteződés előtt, a Síp utca – Homok utca kereszteződésében, illetve Makkfa utca – Babér utcai kereszteződés előtt 30 km/h sebességkorlátozás, 7,5 t súlykorlátozás zóna táblák, valamint a 7,5 t feletti tehergépjárművek behajtása érdekében a „Kivéve engedély” kiegészítéssel jelzőtáblák kihelyezését.
2. A Bizottság javasolja, hogy a Gábor Áron utca Rumi út – Rákóczi Ferenc utca közötti szakaszon 30 km/h sebességkorlátozás kerüljön bevezetésre.
3. A Bizottság javasolja az Ady tér 40-42. számú ingatlanok előtt az ideiglenes forgalmi rend bevezetését 2026. november 2. – 2026. december 18. közötti időszakban, azaz „Megállni tilos” tábla kihelyezését azzal, hogy a tábla kihelyezésével és beszedésével kapcsolatos költségek a vállalkozót terhelik.

Felelős:	Dr. Nemény András, polgármester
	Horváth Soma, alpolgármester 
	Kelemen Krisztián, a Bizottság elnöke
/a végrehajtás előkészítéséért: 
dr. Gyuráczné dr. Speier Anikó, a Városüzemeltetési és Városfejlesztési Osztály vezetője/

Határidő:	azonnal


49/2026. (X.26.) BKKB számú határozat

[bookmark: _Hlk115332252][bookmark: _Hlk117516900]A Bűnmegelőzési, Közbiztonsági és Közrendvédelmi Bizottság az „Áttekintés az elmúlt időszak rendőrségi intézkedéseiről” című előterjesztést megtárgyalta és az ülésen elhangzottakat tudomásul veszi.

Felelős:	 	Kelemen Krisztián, a Bizottság elnöke
Dr. Koncz Gabriella r. ezredes, kapitányságvezető, a Bizottság tagja
(a végrehajtás előkészítéséért:
Dr. Holler Péter, a Hatósági Osztály vezetője)

Határidő:	azonnal





	(: Kelemen Krisztián :)
	a Bizottság elnöke

